Tvárnenie

Tvárnenie je technologický proces spracovania materiálu, pri ktorom dochádza k zmene jeho tvaru, bez porušenia materiálu. Pri tvárnení kovov sa musí prekročiť medza pružnosti, ale nesmie sa prekročiť medza pevnosti . Na tvárnenie sú vhodné tvárne materiály, t. j. tie, ktoré majú vyššie spomenuté medze dostatočne od seba vzdialené.

Rozdelenie 
Podľa charakteru tvárniacih síl:
 pôsobením pokojných síl - napríklad valcovanie.
 pôsobením prudkých síl - napríklad kovanie.

Podľa teploty, pri ktorej k tvárneniu dochádza:
 tvárnenie za tepla - ohrevom materiálu nad 0,7 tavnej teploty sa zlepšuje tvárniteľnosť.
 tvárnenie za poloohrevu - tvárnenie pri teplote 0,3 až 0,7 tavnej teploty. 
 tvárnenie za studena - materiál sa tvárni pri bežnej teplote.

Ďalšie delenie napríklad podľa geometrických charakteristík:
plošné tvárnenie - tvárnenie plechu - vytváranie priestorového predmetu z rovinného - hlboké ťahanie
objemové tvárnenie - dochádza k preskupeniu objemu materiálu (zmene tvaru) - kovanie, lisovanie, pretláčanie, ťahanie, vstrekovanie  ...

Zdroje 
 Hluchý M. a kol.: Technológia. Alfa Bratislava, 1977.